**30.03. 2020. PONEDJELJAK**

Dragi moji đaci!

Ulazimo u treći tjedan nastave na daljinu. Moram vas pohvaliti na redovitom i brzom izvršavanju svih dosadašnjih zadaća. Nedostajete mi svi! Vaš osmijeh, vaša toplina i nježnost. Nadamo se da će ova teška situacija brzo proći, i da ćemo ubrzo ponovno biti svi zajedno. No, do tada moramo i dalje učiti na ovaj način, a vi nastavite i dalje tako lijepo raditi kao do sada.

Voli vas vaša učiteljica Silvija!

**Današnji zadaci su sljedeći:**

**HRVATSKI JEZIK**

**Pripovijedanje prema poticaju – nastavak priče**

Pohvaljujem vas i na uspješnom čitanju priče „Zmaj od papira“ . Danas ćemo se još malo zadržati na njoj.

* otvorite čitanku na str.77. Pročitajte ponovno i prisjetite se priče. Vaš će zadatak biti da nastavite priču i ispričate što se dalje dogodilo. Zamislite da je zmaj iz priče, zapravo vaš zmaj kojeg ste sami izradili.
* Uzmi papir i olovku. Priču ćeš najprije pisati na papir. Kasnije ćeš ju prepisati u pisanku. Danas ćemo naučiti da se svaka priča ili sastavak sastoji od **uvoda, glavnog dijela i završetka**. Svaki dio priče (uvod, glavni dio i završni dio) započni pisati u novi redak s dva prsta uvučeno.

PLAN:

**Naslov** – Zmaj od papira

**Uvod** – započni uvod s posljednje dvije rečenice u priči.

*Na krilima vjetra zmaj se vinuo u zrak. I izletio… (kamo?)*

**Glavni dio** – ova pitanja pomoći će ti oblikovati priču.

*Kamo ga je vjetar nosio?Je li se zmaj bojao, je li bio sretan, začuđen, iznenađen? Zašto? Je li se s nekim susreo? Gdje je završio njegov let? Što je tamo radio?*

**Završni dio** – *Je li se zmaj ponovno vratio u svoje kazalište ili je*

*pronašao novi, ljepši dom?*

* Dok pišeš priču, maštaj! U mašti je sve moguće.
* Kad završiš priču provjeri i ispravi je. Izvrši samoprocjenu.

SAMOPROCJENA

**Pročitaj pitanja. Ako je odgovor na pitanje DA, u pravokutnik**

File:Check-mark.png**stavi kvačicu. Pitanja ne prepisuj, već samo stavi broj pitanja i kvačicu. Radiš na papiru na kojem si pisao/pisala priču.**

1. Jesu li sve rečenice napisane velikim početnim slovom?
2. Jesam li na kraj rečenica stavio /stavila rečenični znak?
3. Jesam li provjerio/provjerila riječi koje u sebi imaju Ć, Č, IJE i JE.
4. Jesam li svaki dio priče (uvod, glavni dio i završni dio) započeo/započela pisati u novi redak?

* Ako si pored svakog pitanja stavio/stavila kvačicu, možeš prepisati svoju priču u pisanku. Ne zaboravi napisati nadnevak.
* pošalji svoju priču učiteljici

**MATEMATIKA**

**Veza množenja i dijeljenja - obrada**

PONOVIMO

* riješi usmeno ove zadatke

1. 3 ˙ 2 = 8 ˙ 2 = 10 ˙ 2 =

6 ˙ 2 = 3 ˙ 2 = 5 ˙ 2 =

1. *kao matematičku pjesmicu izreci višekratnike broja 2.*
2. *što je množenje?*
3. *kako nazivamo brojeve kod množenja?*
4. *ako u gornjem zadatku faktorima zamijeniš mjesta što će se dogoditi s umnoškom?*
5. *uzastopno oduzimanje istog broja nazivamo \_\_\_\_\_\_\_\_\_\_\_\_.*
6. *kako nazivamo brojeve kod dijeljenja?*
7. *znak* ***˙*** *čitamo\_\_\_\_\_\_\_\_\_\_, a znak* ***:*** *\_\_\_\_\_\_\_\_\_\_\_\_\_.*

* riješi zadatke ZNAM iz udžbenika na str. 68.
* promotrite ilustraciju u udžbeniku, str. 68.

*Koga vidite na slici?*

*O čemu razgovaraju djevojčica i dječak?*

Untitled-300

*Što je upisano u trokutu?*(Faktori i umnožak.)

**PREPIŠI U BILJEŽNICU**

**VEZA MNOŽENJA I DIJELJENJA**

12 : 2 = 6 JER JE 6 · 2 = 12

12 : 6 = 2 JER JE 2 · 6 = 12

Dijeljenje i množenje su suprotne računske operacije.

Dijeljenje provjeravamo množenjem.

1. zadatak

Untitled-301a

1. zadatak

Riješi kao u prethodnom zadatku. Uoči vezu množenja i dijeljenja.

Untitled-301b Untitled-301c

* riješi zadatke na 69. str. udžbenika
* Odmori se, rastegni se, napravi nekoliko čučnjeva…

POIGRAJ SE I PONOVI!

* klikni na zabavni kutak

<https://www.e-sfera.hr/dodatni-digitalni-sadrzaji/a9f14a43-283c-491a-84f5-cc07ada5cb45/>

**TJELESNA I ZDRAVSTVENA KULTURA**

* Sam /sama osmisli vježbe oblikovanja.
* Ne zaboravi, razgibavamo se redom, vrat, ramena, ruke…Svaku vježbu ponovi 5 puta.
* Skoči kao žabica dva puta manje od 12.
* Vježbe za trbušne mišiće – napravi ih 2 puta manje od 20.
* Ako možeš, izađi u dvorište i vježbaj skok u dalj iz zaleta.

OBAVIJEST IZ ŠKOLSKE KNJIGE!!!

DRAGI SMIBOLJUPCI!

S obzirom na trenutnu situaciju i nemogućnost dostave novog broja časopisa Smib za ožujak stavljam vam poveznicu gdje možete preuzeti časopis i uživati u novom broju.

<https://www.skolskiportal.hr/nastava-na-daljinu/kao-podrska-ucenju-na-daljinu-smib-i-modra-lasta-dostupni-su-svim-ucenicima/>

Po povratku u školske klupe svim pretplatnicima bit će isporučeni svi brojevi.